ธปท.ถกศิษย์ตาบัวเปิดช่องนำดอกผลทุนสำรองใช้หนี้กองทุนฯ
ธปท.เชิญคณะลูกศิษย์หลวงตามหาบัว แก้กฎหมายการลงบัญชีบริหารดอกผลในทุนสำรองระหว่างประเทศแบ่งไปช่วยคลังใช้หนี้กองทุนฟื้นฟูฯ
23 ธ.ค. 2554

ธปท.เชิญคณะลูกศิษย์หลวงตามหาบัว แก้กฎหมายการลงบัญชีบริหารดอกผลในทุนสำรองระหว่างประเทศแบ่งไปช่วยคลังใช้หนี้กองทุนฟื้นฟูฯ 
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) ได้เชิญคระลูกศิษย์ของหลวงตามหาบัว ญาณสัมปันโนมาหารือเรือกงารปรับการลงบัญชีทุนสำรองระหว่างประเทศ ในส่วนของบัญชีผลประโยชน์ประจำปี ที่ใช้เก็บดอกผลและกำไรจากาการนำเงินทุนสำรองระหว่างประเทศไปบริหาร ให้สามารถนำดอกผลในส่วนนี้นำส่งรายได้แก่กระทรวงการคลังให้คลังนำไปใช้ชำระหนี้เงินต้นของกองทุนเพื่อการฟื้นฟูและพัฒนาระบบสถาบันการเงิน(กองทุนฟื้นฟูฯ)ได้ 
ทั้งนี้ หลักการที่ธปท.จะแก้ไข คือ จะปรับวิธีการลงบัญชี โดยจะไม่ตีราคาทุนสำรองระหว่างประเทศเป็นเงินบาทก่อนที่จะคิดกำไรหรือขาดทุนประจำปี เพราะการตีราคากำไรหรือขาดทุนเป็นเพียงตัวเลขทางบัญชีที่ไม่ได้เกิดขึ้นจริง ซึ่งพอตีราคาว่าขาดทุนก็ทำให้ธปท.ไม่สามารถนำรายได้ส่งคลังเพื่อใช้หนี้กองทุนฟื้นฟูฯได้ แถมยังมีภาระขาดทุนสะสมจากการตีราคาด้วย ทั้งที่ในความจริงการบริหารมีกำไรและมีดอกผลจากการนำเงินทุนสำรองไปบริหารแต่ก็นำรายได้ส่งไม่ได้ เพราะบัญชีที่ตีราคามีฐานะขาดทุน ธปท.จึงอยากชี้แจงต่อผู้เกี่ยวข้องโดยเฉพาะคระลูกศิษย์ รวมถึงสาธารณะชนโดยรวมด้วย เพื่อขอความเห้นในการขอแก้ไขหลักเกณฑ์การลงบัญชีให้เหมาะสมและเกิดประโยชน์ต่อไป ซึ่งจะได้มีรายได้นำไปชำระหนี้กองทุนฟื้นฟูฯบ้าง
นางสุชาดา กิระกุล รองผู้ว่าการ ด้านเสถียรภาพการเงิน ธปท. กล่าวว่า การแก้ไขธปท.จะขอเปลี่ยนวิธีลงบัญชีให้สมดุลขึ้น คือ จากเดิมที่การลงบัญชีกำหนดให้การตีราคาที่ขาดทุนมาลงในบัญชีผลประโยชน์ประจำปี แต่ถ้ากำไรให้นำดอกผลนั้นไปสะสมไว้ในบัญชีทุนสำรองพิเศษ ซึ่งปัจจุบันมีดอกผลอยู่ประมาณ 6-7 หมื่นล้านบาท ซึ่งกฎหมายห้ามนำเงินในบัญชีทุนสำรองพิเศษมาใช้ประโยชน์ ให้เปลี่ยนเป็นกำไรหรือขาดทุนก็อยู่ในบัญชีผลประโยชน์ที่เดียว หรืออาจจะไม่ให้มีการตีราคามูลค่าทางบัญชีจากเงินตราต่างประเทศเป็นเงินบาทจะได้ไม่มีภาระขาดทุน เพราะในความจริงบริหารในรูปเงินตราต่างประเทศมีกำไรอยู่แล้ว จะได้นำเงินไปใช้ประโยชน์ได้บ้าง แต่การหารือวันนี้ยังไม่ข้อสรุปใดๆ เพราะทางคณะลูกศิยษ์ยังกังวลว่าจะมีการหาช่องนำงเนทุนสำรองไปใช้
“ทุกวันนี้ทุนสำรองระหว่างประเทศ จะอยู่ใน 1.บัญชีหนุนหลังธนบัตรออกใช้ 2.บัญชีผลประโยชน์ประจำปี และ3.บัญชีทุนสำรองพิเศษ ที่กฎหมายกำหนดบัญชีแรกต้องมี 100% ตามปริมาณธนบัตรออกใช้ ซึ่งถ้าไม่พอก็สามารถมาดึงจากบัญชีที่ 2 ได้ และการบริหารทุนสำรองระหว่างประเทศถ้าตีราคาแล้วขาดทุนเอาเข้าสะสมไว้ในบัญชีผลประโยชนืประจำปี แต่ถ้ามีกำไรให้เก็บสะสมไว้ในบัญชีทุนสำรองพิเศษ ทำให้บัญชีนี้มีดอกปลสะสมมากขึ้นเรื่อยๆ แต่ใช้ไม่ได้ แต่บัญชีที่ใช้ประโยชนืได้อย่างบัญชีผลประโยชน์ประจำปีกลับขาดทุนสะสมจากการตีราคา จึงอยากขอหารือทำให้สมดุลเหมาะสมขึ้น” นางสุชาดากล่าว
ด้านพระอาจารย์นพดล นันทโน. วัดป่าดอยลับงา อ.เมือง จ.กำแพงเพชร ลูกศิษย์หลวงตามหาบัวที่เดินทางมาร่วมหารือกับธปท. กล่าวว่า คณะลูกศิษย์หลวงตาดีใจที่ผู้ว่าการธปท.เคยสัญญาว่าจะทำอะไรกับทุนสำรองจะปรึกษาก่อน ซึ่งวันนี้ท่านก็ได้ขอปรึกษาหารือซึ่งถือว่ามีความจริงใจทำตามที่พูด แต่ในเรื่องนี้มองว่ายังไม่สนิทใจที่จะให้มีการเปลี่ยนแปลงการลงบัญชีในสถานการณ์เช่นนี้ ที่เศรษฐกิจมีปัญหาน้ำท่วม รัฐบาลอาจจะต้องการใช้จ่ายเงินมาก ฉะนั้น การแก้ไขกฎหมายเพื่อแก้เอาเงินตรงนี้ออกมาดูข้อดีข้อเสียแล้วอาจจะไม่คุ้ม เพราะเงินตรงนี้ก็ไม่ได้มาก อาจจะไม่คุ้มค่าที่ต้องเปิดช่องให้มีการแก้ไขกฎหมายในพ.ร.บ.เงินตราเพื่อเอาเงินออกมาใช้ เพราะในอนาคตประเทศอาจจะมีความจำเป็นมากกว่านี้ น่าจะหาแนวทางอื่นในการนำเงินมาใช้หนี้กองทุนฟื้นฟูฯ